Συμμετοχή της Ελλάδας στη Eurovision 2001

Η Ελλάδα συμμετείχε στον Διαγωνισμό Τραγουδιού Eurovision 2001 που πραγματοποιήθηκε στις 12 Μαΐου στην Κοπεγχάγη της Δανίας. Ο ελληνικός τηλεοπτικός φορέας Ελληνική Ραδιοφωνία Τηλεόραση (ΕΡΤ) διοργάνωσε εθνικό τελικό για την επιλογή του καλλιτέχνη και του τραγουδιού που θα εκπροσωπήσει την Ελλάδα, ο οποίος διεξήχθη στις 6 Μαρτίου 2001. Νικητές αναδείχθηκαν οι Antique με το τραγούδι «Die for You», το οποίο κατέληξε στην 3η θέση του τελικού της Eurovision, με 147 βαθμούς, η καλύτερη θέση που είχε κατακτήσει η Ελλάδα μέχρι τότε. 

 Ιστορικό 
Πριν το διαγωνισμό του 2001, η Ελλάδα συμμετείχε στη Eurovision είκοσι μία φορές από το ντεμπούτο της το 1974. Το καλύτερο αποτέλεσμα της Ελλάδας ήταν η πέμπτη θέση, η οποία ήρθε δύο φορές: το 1977 με το τραγούδι "Μάθημα Σολφέζ" των Πασχάλη, Μαριάννα, Ρόμπερτ & Μπέσσυ και το 1992 με το τραγούδι "Όλου του Κόσμου η Ελπίδα" της Κλεοπάτρας. Το χειρότερο αποτέλεσμα της Ελλάδας ήταν η 20η θέση το 1998 με το τραγούδι "Μια Κρυφή Ευαισθησία" των Θάλασσα.

Ο Ελληνικός ραδιοτηλεοπτικός φορέας Ελληνική Ραδιοφωνία Τηλεόραση (ΕΡΤ), εκπέμπει το γεγονός σε όλη την Ελλάδα και οργανώνει τον τρόπο επιλογής για τη συμμετοχή της χώρας. Η ΕΡΤ είναι υπεύθυνη για τη συμμετοχή της Ελλάδας στο διαγωνισμό από το ντεμπούτο τους το 1974.
 Πριν τη Eurovision 

 Ελληνικός Τελικός 2001 
Η ΕΡΤ διοργάνωσε εθνικό τελικό για την επιλογή του καλλιτέχνη και του τραγουδιού που θα εκπροσωπήσει την Ελλάδα στον Διαγωνισμό του 2001, ο οποίος διεξήχθη στις 6 Μαρτίου στο REX Music Hall με παρουσιάστρια τη Δάφνη Μπόκοτα και μεταδόθηκε ζωντανά από την ΕΤ1.

 Συμμετέχοντες 
Καλλιτέχνες και δημιουργοί είχαν διορία μέχρι τις 29 Δεκεμβρίου 2000 για να καταθέσουν τις συμμετοχές τους. Από τις 135 συμμετοχές που κατατέθηκαν, μία κριτική επιτροπή επέλεξε τους 10 φιναλίστ που θα διαγωνιστούν στον εθνικό τελικό. Από τους δέκα καλλιτέχνες που αρχικά ανακοινώθηκαν, το συγκρότημα Νάμα με το τραγούδι «Θα γυρνώ» τελικά δεν έλαβε μέρος στον τελικό.

Συμμετέχοντες Ελληνικού Τελικού 2001ΚαλλιτέχνηςΤραγούδιΔημιουργοίAntique"Die for You"Νίκος Τερζής, Αντώνης ΠαππάςKae Connors"One More Time"Replete BrosΜαρία-Λουίζα Βασιλοπούλου"Αγάπησέ με"Χρήστος Σούμκας, Μαρία-Λουίζα ΒασιλοπούλουΝάμα"Θα γυρνώ"Ιφιγένεια Παπουτσά, Αριστείδης ΠαυλήςΣίσσυ Μπίτζου"Το κοριτσάκι του μπαμπά"Γιάννης ΣτίγκαςΔημήτρης Λασκαρίδης"Σαντορίνη"Νίκος ΠετρίδηςΛενού"Σ' ευχαριστώ"Λενού ΠετσίλαΜαρία Καραγκούνη & Θανάσης Δημόπουλος"Με τα μάτια της ψυχής"Ιωάννης ΠαναγιωτόπουλοςΛόρνα"Ζωή, σ' αγαπάω"Γιώργος Δεσποτίδης, Δημήτρης ΜπρούχοςΤζίνα Φωτεινοπούλου"Killed Angels"Γιάννης Τσιλιμίγκρας, Ρίτα Βάζου, Ελένη Μπαμπάκου

 Τελικός 
Ο εθνικός τελικός διεξήχθη στις 6 Μαρτίου 2001. Νικητές αναδείχθηκαν οι Antique με το τραγούδι «Die for You». Οι εννέα υποψήφιοι διαγωνίστηκαν σε δύο γύρους ψηφοφορίας. Στον πρώτο γύρο, διαγωνίστηκαν και οι εννέα υποψήφιοι, με την κριτική επιτροπή να επιλέγει τους τέσσερις καλλιτέχνες που προκρίνονται στη δεύτερη και τελική φάση. Εκεί, το αποτέλεσμα καθορίστηκε από το τηλεοπτικό κοινό (50%) και από μία κριτική επιτροπή (50%), τα μέλη των οποίων παρουσιάστηκαν κατά τη διάρκεια της βραδιάς:

 Γιώργος Κατσαρός (Πρόεδρος)
 Λάκης Παπαδόπουλος
 Σύνια Κούσουλα
 Αλέξης Κωστάλας
 Εύη Δρούτσα
 Νίκος Μουρατίδης
 Λευτέρης Κογκαλίδης

Αποτελέσματα πρώτου γύρου Ελληνικού Τελικού 2001Σειρά εμφάνισηςΚαλλιτέχνηςΤραγούδι1Antique"Die for You"2Λενού"Σ' ευχαριστώ"3Σίσσυ Μπίτζου"Το κοριτσάκι του μπαμπά"4Μαρία-Λουίζα Βασιλοπούλου"Αγάπησέ με"5Μαρία Καραγκούνη & Θανάσης Δημόπουλος"Με τα μάτια της ψυχής"6Λόρνα"Ζωή, σ' αγαπάω"7Τζίνα Φωτεινοπούλου"Killed Angels"8Kae Connors"One More Time"9Δημήτρης Λασκαρίδης"Σαντορίνη"
Αποτελέσματα δεύτερου γύρου Ελληνικού Τελικού 2001Σειρά εμφάνισηςΚαλλιτέχνηςΤραγούδιΕπιτροπή ΤηλεψηφοφορίαΣύνολοΘέσηΠοσοστόΒαθμοί1Antique"Die for You"345%4712Λενού"Σ' ευχαριστώ"212%1343Μαρία-Λουίζα Βασιλοπούλου"Αγάπησέ με"113%2334Kae Connors"One More Time"430%372

 Στη Eurovision 
Ο Διαγωνισμός Τραγουδιού Eurovision 2001 πραγματοποιήθηκε στο Στάδιο Πάρκεν στην Κοπεγχάγη της Δανίας στις 12 Μαΐου 2001. Σύμφωνα με τους κανόνες της Eurovision, η λίστα των συμμετεχόντων αποτελείται από: τη διοργανώτρια χώρα, τις "Μεγάλες Τέσσερις", που αποτελούνται από τη Γαλλία, τη Γερμανία, την Ισπανία και το Ηνωμένο Βασίλειο, τις 12 χώρες που είχαν συγκεντρώσει τους υψηλότερους μέσους όρους συνολικά στους πέντε προηγούμενους διαγωνισμούς και οποιαδήποτε χώρα δε συμμετείχε στον προηγούμενο διαγωνισμό. Καθώς η Ελλάδα απουσίαζε από τον Διαγωνισμό Τραγουδιού Eurovision 2000, είχε το δικαίωμα συμμετοχής στον Διαγωνισμό του 2001.

Ο διαγωνισμός μεταδόθηκε στην Ελλάδα τηλεοπτικά από την ΕΤ1, με σχολιάστρια τη Δάφνη Μπόκοτα.

Η Ελλάδα ερμήνευσε 22η σε σειρά εμφάνισης, μετά τη συμμετοχή της Μάλτας και πριν τη συμμετοχή της Δανίας, ενώ κατετάγη τρίτη, σημειώνοντας 147 βαθμούς, η καλύτερη θέση που είχε κατακτήσει η Ελλάδα μέχρι τότε.

Ψηφοφορία

Βαθμοί που δόθηκαν στην Ελλάδα Σκορ Χώρα 12 βαθμοί  10 βαθμοί  8 βαθμοί  7 βαθμοί  6 βαθμοί  5 βαθμοί  4 βαθμοί  3 βαθμοί  2 βαθμοί  1 βαθμός

Βαθμοί που δόθηκαν από την Ελλάδα Σκορ Χώρα 12 βαθμοί  10 βαθμοί  8 βαθμοί  7 βαθμοί  6 βαθμοί  5 βαθμοί  4 βαθμοί  3 βαθμοί  2 βαθμοί  1 βαθμός 

Παραπομπές

Κατηγορία:Συμμετοχή της Ελλάδας στη Eurovision
Κατηγορία:Διαγωνισμός Τραγουδιού Eurovision 2001